Борис Младенов-Young
Понякога съм много уморен…

chitanka.info

Понякога съм много уморен —

дежурствата по правило са тежки;

след нощ безсънна в идващия ден

рискувам да допусна груби грешки.

Но зърна ли страдалните лица

с разбуден взор при моята поява

и жажда за живот в тях прочета,

умората ми бързо преминава.

И духом нови сили пак събрал,

минавам визитация поредна —

за някой може тя да е последна.

Но тежък е житейският финал.

Дълбоко дъх поемам и дерзая —

борбата продължава чак до края!!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.